2 | A | İnsanlar hansı xəstəliklərə qarşı peyvənd olunur? Bəs siz hansı xəstəliyə qarşı peyvənd olunmuşunuz?

B
Qruplarla iş
"Yoluxucu xəstəliklər" haqqında mətni dinləyin.
Aşağıdakı məlumat vərəqlərindən istifadə etməklə bu mövzuda plakat hazırlayın.

SUÇİÇƏYİ VİRUSU |
Yoluxma yolu: xəstə insanla təmas və hava-damcı vasitəsilə. Əsas əlamətləri: ortasında su olan qırmızı, balaca ləkələr, dözülməz qaşınma, bədəndə yüksək hərarət, iştahasızlıq. Qorunma yolu: xəstə ilə təmas etməmək. Əlavə məlumat: İstənilən yaşda xəstəliyə yoluxmaq olar. Xəstəlikdən sonra ömürlük immunitet yaranır. |  |
QIZILCA VİRUSU |
Yoluxma yolu: hava-damcı vasitəsilə. Əsas əlamətləri: bədəndə hərarət və səpgi. Qorunma yolu: xəstə ilə təmas etməmək, peyvənd etdirmək. Əlavə məlumat: Xəstəliyin ilk dörd günündə insan başqalarını yoluxdura bilər. Xəstəlikdən sonra ömürlük immunitet yaranır.

QRİP VİRUSU |
Yoluxma yolu: hava-damcı vasitəsilə. Əsas əlamətləri: qızdırma və titrətmə, öskürək, bədəndə ağrılar, halsızlıq, gözlərin yaşarması. Qorunma yolu: xəstə ilə təmas etməmək, gigiyenaya ciddi riayət etmək. Əlavə məlumat: Heyvanlar və quşlar da bu virusa yoluxur. |  |
GÖYÖSKÜRƏK VİRUSU |
Yoluxma yolu: hava-damcı vasitəsilə. Əsas əlamətləri: uzun çəkən kəskin öskürək, nəfəsalmada çətinlik, öskürəkdən sonra taqətsizlik. Qorunma yolu: xəstə ilə təmas etməmək, peyvənd etdirmək. Əlavə məlumat: Xəstəliyə daha çox 5 yaşa qədər peyvənd olunmamış uşaqlar yoluxurlar.