## Dil qaydaları

4 | A | Cümlələrdəki "kimi" sözünün məsafə, yoxsa bənzətmə mənası bildirdiyini müəyyən edin. |  | 1. Mən atam kimi qəhrəman olacağam. 2. Parka kimi piyada getdik.

• Bunları bilməliyik •
QOŞMA
• Bəzi köməkçi nitq hissələri sözlərə qoşularaq müəyyən məna çaları yaradır.

Qoşma | Yaratdığı məna çaları
evə qədər | məsafə
məktəbə tərəf | istiqamət
səndən ötrü | səbəb
dərsdən sonra | zaman

Belə sözlər qoşma adlanır.

| B | Verilmiş qoşmaları uyğun nöqtələrin yerinə yazmaqla cümlələri köçürün.
1. Stadiona ... piyada getdik. 2. Müəllim sinfə daxil olandan ... zəng vuruldu. 3. Əhməddən ... hamı dərsi maraqla dinləyirdi. 4. Zərifə öz əməyi... hörmət qazanıb. | a. sonra b. qədər c. ilə ç. savayı |

| C | Qoşmaları sözlərə uyğunlaşdırın və ifadə etdiyi mənanı müəyyən edin.
1. şəhərə 2. dosta 3. ondan | a. görə b. əvvəl c. qədər |  | 1. bizə 2. sizdən 3. ailə | a. üçün b. doğru c. başqa

• Diqqət edin •
• Qoşmalar sözə qoşularkən həm bitişik, həm də ayrı yazılır:
1. Birhecalı qoşmalar bitişik yazılır: uşaqtək, səhərəcən, kəndədək və s.
2. İki və daha artıq hecadan ibarət qoşmalar ayrı yazılır: iştiraka görə, oxumaq üçün, meşəyə qədər və s.
3. İlə qoşması həm bitişik, həm də ayrı yazılır: müəllimlə, müəllim ilə.

| Ç | Verilmiş qoşmaları nöqtələrin yerinə yazmaqla cümlələri köçürün.
1. Səhər açılan ... quşların cəh-cəhi eşidilir. 2. Əsgərlərimiz səhərə... döyüşdülər. 3. Nənəm telefon... danışır. 4. Uşaqlar meşəyə ... yollandılar. 5. Dərsdən ... tədbir keçiriləcək. |  | -cən sarı kimi -la sonra