Samuel səyahətə ciddi hazırlaşmışdı. O, bir çox mənbələri araşdırmış, müxtəlif səyyahların qeydlərini oxumuşdu. Eyni zamanda, bəzi Afrika xalqlarının dillərini də öyrənirdi. Samuel sədaqətli xidmətçisi Conu da özü ilə səyahətə aparmaq istəyirdi. Güclü və cəsur Co qeyri-adi çevikliyi və fərasəti ilə səyahət zamanı Samuelə kömək edə bilərdi.

## Söz ehtiyatı

Ç | Mətnə əsasən "yolları ayrılmaq", "dil tökmək", "ürəyini buz kimi saxlamaq" frazeoloji ifadələrini izah edin.

D | Mətnə əsasən "çayın mənbəyi" və "məlumatın mənbəyi" ifadələrində "mənbə" sözünün mənalarını müqayisə edin.

## Nə anladın?

E | Suallara cavab verin. 1. Dik dostunun səyahətə çıxacağını necə öyrəndi? 2. Dik nə üçün Londona gəlmişdi? 3. Səyahətdə kimlər iştirak edəcəkdi? 4. Cənab Fergüson niyə hava şarı ilə səyahətə çıxmağı planlaşdırırdı? 5. Samuel səyahət üçün hansı hazırlıqları görürdü?

Ə | Qəzetdə verilmiş xəbərə istinad edərək Fergüsonun səyahətinin məqsədini şərh edin.

## Düşün və cavab ver

F | Mətnə istinad edərək Fergüsona aid xüsusiyyətləri müəyyən edin.

| Mətndə deyilir: | Xüsusiyyətlər
1 | Əvvəlki səyyahların rastlaşdıqları problemləri nəzərə alaraq fərqli yollar axtarırdı. | Yenilikçi idi.
2 | Bütün çətinliklərə və təhlükələrə baxmayaraq, səyahətə çıxmağı planlaşdırırdı. |
3 | Dostunun səylərinə baxmayaraq, fikrindən dönmədi. |
3 | Səyahət üçün əvvəldən hər bir şeyi hazırlayırdı. |

G | Sizcə, Samueldən əvvəl quru yolla səyahət edənlər hansı səbəblərə görə məqsədlərinə çata bilməyiblər?

H | Sizcə, Samuel səyahət zamanı hansı təhlükələrlə qarşılaşa bilər?