3 | A | "Şərqin ən məşhur operettası" mətnini dinləyin. Bu mətni məzmun və ideya baxımından "Şərqdə ilk opera" mətni ilə müqayisə edin.

| B | "Şərqdə ilk opera" mətninin son cümləsini oxuyun. Sualları cavablandırın.

Bu gün də Üzeyir bəyin bu ölməz əsəri ürəkləri fəth edir.
• Cümlədə altından xətt çəkilmiş söz hansı mənada işlənmişdir?

Ölməz: | A) Həmişə yaşayan, sağ qalan, heç vaxt ölməyən B) Xalqın xatirəsindən silinməyən, unudulmayan

• Bu söz cümlədə həqiqi, yoxsa məcazi mənadadır? Cavabınızı əsaslandırın.
• Yadda saxla •
MƏCAZ - FİKRİN TƏSİRLİ İFADƏ VASİTƏSİ
Hər hansı varlığın əlamətini daha qabarıq ifadə etmək üçün çox zaman məcazi mənalı sözdən istifadə edilir.
Uzaqdan məğrur palıd ağacı görünürdü.
Feillər də məcazi mənada işlənə bilir:
Vaxt çox tez uçurdu.
Məğrur olmaq insana, uçmaq isə quşa aid xüsusiyyətlərdir.
Daha çox bədii mətnlərdə rast gəlinən bu cür söz və ifadələrə məcaz deyilir.

| C | Şeirlərdəki hansı əlamət bildirən sözlər məcazi mənada işlənib?
1 |  | Qəmli payız ötüşdü, Qəzəbli qış yetişdi. Üşüdü dağ, meşə, çöl, Dondu kiçik çayla göl.
2 |  | Gələndə nazlı bahar Canlanır lal qayalar. Şən çöllər çiçək açır. Dağ, dərə ətir saçır.

| Ç | Cümlələrdəki nöqtələrin yerinə elə feil seçin ki, məcazi mənada işlənsin.
1. Yarpaqlar.... | (saralır/ pıçıldaşır)
2. Yaz gələndə təbiət.... | (oyanır/ yaşıllaşır)
3. Maşının mühərriki.... | (guruldayır/nərildəyir)
4. Nahaq söz insanı .... | (əsəbiləşdirir/yandırır)
5. Göy üzündə buludlar.... | (toqquşur/ görünür)
6. Onu narahat edən şübhələr.... | (dağıldı/ unuduldu)