| • fəsil •
| 2 | KEÇMİŞƏ SƏYAHƏT

1 | A | Qədim insanların yaşayış tərzi ilə bağlı bildiklərinizi danışın.

| B | Annotasiyanı oxuyun və əsərin adını izah edin. Sizcə, nə üçün əsər belə adlandırılıb?

"Yaşılgözlü qız" elmi-fantastik povestinin qəhrəmanlarının təhlükəli macəraları davam edir. Bu kitabda yadplanetli qızın axtarışında olan və zaman maşını ilə uzaq keçmişə düşən iki dostun sərgüzəştlərindən bəhs edilir. Əsərin qəhrəmanları ilə birlikdə siz də Daş dövrünün insanları ilə görüşəcək, onların necə yaşadıqlarını biləcəksiniz. |  |

ZAMANIN ƏSİRLƏRİ
I hissə

...Kənan məktəbin fizika laboratoriyasına gəldi. Rüstəm burada iri bir cihazın arxasında idi. 0, qarşısındakı siferblata baxaraq nəsə yazıb hesablayırdı. Həyəcanlı görünürdü. Başını qaldırmadan soruşdu:

- Sənsən, Kənan? - Yox, mən deyiləm, kölgəmdir. Mən Aysellə birlikdə parkda bir saatdır ki, səni gözləyirəm. Rüstəm qeydlərini yazıb sözə başladı: - Deməli belə. Təzə xəbər var. Elxan müəllimlə bu gün kiçik bir eksperiment aparmışıq. Zaman maşını ilə bir neçə dəqiqə XXII əsrdə olmuşuq... |  |