## Dil qaydaları

4 | A | Hansı cümlədə fikir daha qüvvətli ifadə olunub? Səbəbini izah edin.
1 |  | Mən ona inanmıram.
2 |  | Mən ona heç inanmıram.

• Bunları bilməliyik •
ƏDAT
• Bəzi köməkçi sözlər sözün və ya cümlənin təsirini gücləndirir.

Məsələn: | Gözəl havadır. Nə gözəl havadır! |  | Sən oxuya bilirsən. Axı sən oxuya bilirsən!

Belə köməkçi sözlər ədat adlanır.

| B | Tərkibindəki hansı söz çıxarılsa, cümlələrin təsir gücü azalar?
1. Sinfimizdə ən çalışqan şagird Nihaddır. 2. Riyaziyyat daha maraqlı fəndir. 3. Bəs bu filmə baxmamısan? | 4. Suallara necə yaxşı cavab verdin! 5. Axı dərsə vaxtında çatmalıyıq.

• Diqqət edin •
• Elə ədatlar var ki, sözlərə bitişik yazılır.
Məsələn: Tədbirə hazırsanmı? Axşam bizə gəlsənə. Biz yayda yaxşıca dincəldik.
-ca -mı -sana şəkilçi formasında olan ədatlardır.

| C | Verilmiş ədatları nöqtələrin yerinə artıraraq cümlələri köçürün. ancaq qoy -ca əsl -mı 1. ... həmişə başımızın üzərində parlaq günəş şölə saçsın! 2. Akvariumda xırda ... balıqlar göz oxşayırdı. 3. Günortaya qədər işimizi qurtara bilərik ... ? 4. Bu ... mən istəyən oyun oldu. 5. Bu işi sinifdə ... sən bacara bilərsən.

| Ç | Fərqləndirilmiş ədatları mötərizədə verilən uyğun ədatlarla əvəz edib köçürün. (bircə, elə, nə, olduqca, bəs) 1. Çiçəklər necə gözəl ətir saçır. 2. Məgər sizin sinif bugünkü yarışa qatılmır? 3. Məhz bu çıxışa görə aktyora yüksək mükafat verildi. 4. Dünən baxdığımız film lap maraqlı idi. 5. Şagirdlərdən yalnız Əhməd imlanı vaxtında bitirə bildi.