Ən sürətli qarışqa

Gümüş qarışqa Böyük səhrada yaşayır. Dünyanın ən sürətli qarışqası hesab olunur. Bir saniyədə 85 santimetr məsafə qət edə bilir, yəni saatda 3 km sürətlə hərəkət edir. Bu sürət sizə az gəlməsin. Axı qarışqa balacadır. Əgər o, insan boyda olsaydı, saatda 650 km sürətlə qaça bilərdi. Təsəvvür edin, Usain Bolt saniyədə 4 addım atırsa, bu qarışqalar 50addım atır. |  |

Ən sürətli quş

Şahin dünyada ən sürətlə uçan quşdur. Qızılquşlar fəsiləsinə aiddir. Antarktidadan başqa hər yerdə rast gəlmək mümkündür. Ovunun üstünə şığıyanda saatda 390 kilometr sürət yığa bilir. • Söz boğçası • • sükan • şahin • atlet • qət etmək |  |

## Söz ehtiyatı

B | Hansı cümlələrdə fərqləndirilmiş sözlər məcazi mənada işlənmişdir? a) Alpinistlər dağın zirvəsinə qalxdılar. b) Üzeyir Hacıbəyli musiqi sənətinin zirvəsində idi. a) Kriştiano Ronaldo futbol ulduzudur. b) Səma parlaq ulduzlarla dolu idi.

## Nə anladın?

C | Mətnə istinad edərək fikirlərin düzgün, yoxsa yanlış olduğunu qeyd edin. 1. Səs işıq sürətindən daha tez yayılır. 2. Hepardın quyruğu qaçarkən istiqamətini dəyişməkdə ona kömək edir. 3. Bolt son rekordunun yenilənməyəcəyinə əmindir. 4. Şahin quşları soyuq iqlim şəraitində yaşamır.

## Düşün və cavab ver

Ç | Mətndəki məlumatlardan istifadə edərək aşağıdakı suallara cavab yazın. 1. Hepard 3 saatda neçə kilometr məsafə qət edə bilər? 2. Hepard həmin məsafəni neçə addıma qət edir?

D | "Sürətin həyatımıza faydası" mövzusunda esse yazın.