## Dil qaydaları

4 | A | Hansı cümlədə yağışın yağdığına əminlik ifadə olunub?
1 |  | Deyəsən, yağış yağır.
2 |  | Doğrudan da, yağış yağır.
3 |  | Heyif ki, yağış yağır.

• Bunları bilməliyik •
MODAL SÖZLƏR
• Bəzən müəyyən sözlər vasitəsilə söylədiyimiz fikrə münasibət bildiririk. Məsələn:

• əminlik ifadə edirik: • şübhə ifadə edirik: | Əlbəttə, sən haqlısan. Bəlkə də, sən haqlısan.

Belə sözlər modal söz adlanır. Modal sözlər köməkçi nitq hissəsidir.

| B | Cümlələri oxuyun. Modal sözlərin ifadə etdiyi mənanı seçin.
1. Deyəsən, yağışdan sonra hava sərinləşdi. | əminlik/şübhə
2. Heyif ki, bu gəzintiyə gedə bilmədik. | şübhə/təəssüf
3. Beləliklə, dostum istədiyinə çatdı. | nəticə/şübhə
4. Əlbəttə, mən heç nədən qorxmuram. | şübhə/əminlik

• Diqqət edin •
• Modal söz cümlənin müxtəlif yerində işlənir və vergüllə ayrılır:
Təbii ki, sənin fikrin doğrudur. Biz, yəqin, görüşməliyik. Bu belədir, təəssüf ki.

| C | Vergüldən düzgün istifadə etməklə cümlələri köçürün. Modal sözlərin hansı məna bildirdiyini müəyyən edin.
1. Görünür tədbir maraqlı olacaq. | 4. Təəssüf ki tədbirə qatıla bilmədim.
2. Nəhayət hamı gəlib çıxdı. | 5. Həqiqətən onu gördüyümə sevindim.
3. Düzü bu fikri bəyəndim. | 6. Təbii ki birlikdə işləyəcəyik.

| Ç | Nöqtələrin yerinə uyğun modal söz seçib yazın. Lazım olduqda vergül qoyun.
1. ... (şübhə) bu gün hava isti olacaq. | əlbəttə/bəlkə
2. Gözlədiyimiz gün ... (nəticə) gəlib çatdı. | şübhəsiz/nəhayət
3. ... (əminlik) sən rəqs etməyi yaxşı bacarırsan. | yəqin/sözsüz