3 | A | Mətni oxuyun. Yol verilmiş səhvləri müəyyənləşdirin. Öyrəndiyiniz qaydalara istinad edərək fikrinizi əsaslandırın.

Gövhər ağanın XIX-cu əsirdə Şuşada məscid tikdirir. Hal-hazırda bu məscid "Aşağı Gövhər ağa məscidi" adlanır. 1884-1885-inci illərdə isə o, Şuşada vaxtilə ata-babasının tikdirdiyi məscidi təmir etdirir. Həmin məscid hal-hazırda "Yuxarı Gövhər ağa məscidi" adlanır.
• Faydalı məsləhət •
YAZI İŞİNİN YOXLANILMASI
• Yazı işini yoxlayan zaman aşağıdakılar nəzərə alınmalıdır:
- Sözlərin orfoqrafik normalara uyğun yazılması;
- Durğu işarələrindən düzgün istifadə;
- Sözlərdən yerli-yerində istifadə edilməsi.

| B | Cümlələrdə səhvləri müəyyənləşdirin. Öyrəndiyiniz qaydalardan çıxış etməklə səhvləri izah edin. 1. İbrahim III-cü sinifdə oxuyur. 2. Maşınnar sıra ilə düzülmüşdü. 3. Qulağıma nənəmin səsi toxundu. 4. Həsən bəy Zərdabi demişdir: Yaxşı kitab çox qiymətli bir xəzinədir.

| C | Səhv yazılmış sözləri düzəldərək cümlələri köçürün. 1. Bu gün bütün ayilə üzvləri süfrə ətrafına toplaşmışdılar. 2. Ssenarinin məllifi dosdum Bəşir idi. 3. Onun köynəyi tər-təmiz idi. 4. Qızdar çəmənnikdən çiçək toplayırdılar.

| C | Buraxılmış durğu işarələrini əlavə edərək cümlələri köçürün. 1. O əsgərə məktub yazdı. 2. Ura ordumuz zəfər çaldı. 3. Yaz gəlmişdi ağaclar çiçək açmışdı. 4. Heydər Əliyev demişdir Azadlıq hər bir xalqın milli sərvətidir

| D | Fərqləndirilmiş sözləri uyğun sözlərlə əvəz edib cümlələri köçürün. 1. Bu xəbərdən sonra babamın könlü ağrıdı. 2. Səhər açılar-açılmaz çil-çil xoruz qışqırırdı. 3. Makedoniyalı İsgəndər xəstəlikdən həlak olmuşdu. 4. Cəmilənin maraqlı yaddaşı var.

## Yaradıcı iş

E | Apardığınız araşdırmalara istinad edərək ən çox bəyəndiyiniz tarixi şəxsiyyət haqqında tarixi-informativ mətn yazın. Bir-birinizin yazısını yoxlayın.