Sonralar A.Vespuççi başqa heyətlə bir neçə dəfə Amerikaya səyahət etdi və bu torpaqların Hindistan olmadığını dəqiqləşdirdi. Həmin yerə "Yeni dünya" adını verdi. Zaman keçdi və bu materiki Ameriqo Vespuççinin şərəfinə Amerika adlandırdılar.

## Söz ehtiyatı

B | Hansı söz mətndə fərqləndirilmiş sözü əvəz edə bilər?
a |  | təxəyyül
b |  | mülahizə
c |  | fakt

C | Verilmiş izahın hansı sözə aid olduğunu müəyyən edin.
a |  | hindular
b |  | vikinqlər
c |  | pioner
1. Avropanın şimalında yaşamış döyüşkən dənizçilər. 2. İlk olaraq yeni bir ölkəyə gəlmiş və burada məskən salmış adam. 3. Amerikanın yerli əhalisi. | a b c |

## Nə anladın?

Ç | Mətnə istinad etməklə aşağıdakı fikirləri sübut edən faktları sadalayın. 1. Çox qədimdə Sibir türkləri ilk olaraq Amerikaya ayaq basıblar. 2. Amerikaya ilk ayaq basan avropalılar vikinqlər olublar.

D | Mətnə görə yanlış fikirdir: A. Sibir türklərinin Amerikada məskunlaşması artıq sübuta yetirilib. B. Amerikanın ilk sakinləri arasında çinlilərin olması faktı mövcuddur. C. Leyf Erikson Amerikaya X əsrdə səyahət etmişdir. D. Deyilənə görə, ərəblər Amerikanı Kolumbdan 100 il əvvəl kəşf etmişlər.

## Düşün və cavab ver

E | Sizcə, "Nəyə görə "Amerika"?" mətnini yazmaqda müəllifin məqsədi nədir?

Ə | Verilmiş fikirlərdən hansı ilə razısınız? Seçiminizi yazılı şəkildə əsaslandırın, a) Amerikanın Ameriqo Vespuççinin şərəfinə adlandırılması ədalətlidir. b) Amerikanın Ameriqo Vespuççinin şərəfinə adlandırılması ədalətli deyil.