## Nə anladın?

| C | Doğru fikirləri müəyyənləşdirin. 1. Kiborqlar insanlar kimi kədərlənə, qəzəblənə və ya təəccüblənə bilirlər. 2. Kiborqlar Leminin yaşadığı planetin sakinlərini başqa planetə sürgün etmişdilər. 3. Rüstəm və Kənan kiborqlar üçün görünməz idilər. 4. Doktor Fobo kiborqları dayandırmaq üçün elektrik enerjisini kəsdi. 5. Leminin yaşadığı planetdə insanlar daha çox süni məhsullarla qidalanırlar.

| Ə | "Ağıllı ev" və "ağıllı şəhər" ifadələri haqqında araşdırma aparın.

## Düşün və cavab ver

2 | A | Mətndə altından xətt çəkilmiş cümlələri yenidən oxuyun. Əsərdən aşağıda verilmiş parça həmin fikirlərdən hansının mümkünlüyünü əsaslandırır?

Bu planetdə tibb elmi yüksək səviyyədə inkişaf edib. Xəstəliklər əvvəlcədən diaqnostika edilir və hələ üzə çıxmamış qarşısı alınır. Həmçinin bədənin itirilmiş hissəsini əvəz etmək üçün həmin formada düzəldilmiş süni üzvdən-protezlərdən geniş istifadə olunur.

| B | Təsəvvür edin ki, özünüz üçün ağıllı ev yaradırsınız. Təxəyyülünüzə və əldə etdiyiniz məlumatlara əsasən həmin evi təsvir edin.

| C | Bu bölmədə oxuduğunuz mətnlərdə fantastik hesab etdiyiniz hadisələri müəyyənləşdirin. Sizcə, onlardan hansılar gələcəkdə reallaşa bilər?

| Ç | Bu bölmədə oxuduğunuz mətnlərə əsasən müasir insanların, Daş dövrünün adamlarının və yadplanetlilərin həyat tərzini müqayisə edin.
1. Alət və texnologiyalar | 2. Yaşayış məskənləri | 3. Qidalanma

D
Qruplarla iş
Seriyaya daxil olan əsərlər üzrə hekayə xəritəsi tərtib edin.

I qrup Yaşılgözlü qız II qrup Zamanın əsirləri III qrup Uzaq planetin sirri |  | Tərtib etdiyiniz xəritədə eyni və fərqli məqamları müəyyən edin.