İSGƏNDƏRİN CAVABI Deyilənə görə, İran hökmdarı Dara sülh danışıqları aparmaq üçün İsgəndərə xəbər göndərir. Öz ölkəsinin böyük bir hissəsini təklif edərək döyüşü dayandırmaq istəyir. Sərkərdələrdən biri bunu eşidəndə İsgəndərə deyir:

- Mən İsgəndər olsaydım, razılaşardım.

- Mən də razılaşardım,-deyə cavab verir,-əgər İsgəndər olmasaydım.

O, Daraya məşhur cavabını göndərir...

## Nə anladın?

C | Mətnlərə istinad edərək cümlələri tamamlayın. 1. Filip atdan imtina edir, çünki ... . 2. İsgəndər atın öz kölgəsindən qorxduğunu anladı, ona görə də ... . 3. İsgəndərin əsgərləri ruhlandılar, çünki ... . 4. İsgəndər Daranın təklifi ilə razılaşmır, çünki ... .

## Düşün və cavab ver

Ç | Mətnlərə istinad edərək cədvəli tamamlayın.
İsgəndərin xüsusiyyətləri | Bu xüsusiyyətləri təsdiq edən epizodlar

• Yadda saxla •
LAKONİK İFADƏLƏR
• Bədii mətnlərdə rast gəlinən həcmcə qısa, mənaca dərin ifadələrə lakonik İfadə deyilir.
Məsələn: "Mən də razılaşardım, əgər İsgəndər olmasaydım".

D | Sərkərdəsi ilə söhbətdən sonra İsgəndər Daraya cavab məktubu yazır. Bu məktubda Dara ilə razılaşmadığını bildirir. İsgəndərin Daraya məktubunu öz sözlərinizlə yazın. Çalışın, fikirlərinizi çox yığcam, lakin təsirli ifadə edəsiniz. Məktubu yazdıqdan sonra kitabı tərsinə tutun və İsgəndərin cavabını oxuyun. Öz yazdığınızla müqayisə edin.

Mən İranın hamısını yarısına dəyişmək fikrində deyiləm.