3 | A | Mətndəki siluet sözünü izah edin. Bu söz keçdiyiniz hansı fənnə aiddir?
a) informatika | b) riyaziyyat | c) musiqi | d) təsviri incəsənət

• Bunları bilməliyik •
TERMİNLƏR
• Müxtəlif elm sahələrinə aid olan sözlər termin adlanır. Hər bir elm və ya peşə sahəsinin özünəməxsus terminləri var. Məsələn:
Riyaziyyat: kəsr, faiz İnformatika: prosessor, meqabayt

| B | Terminləri cədvəl üzrə qruplaşdırın. akkord, natürmort, virus, rəsədxana, angina, peyk, pnevmoniya, vokal, planet, dekorativ, melodiya, portret, not, orbit, qrip, dezinfeksiya
tibb | astronomiya | rəssamlıq | musiqi

| C | Hansı cümlələrdə "xəbər" və "sifət" sözləri termin kimi işlənmişdir. Bu sözlər hansı elm sahəsinə aiddir? 1. "Mərhəmətli" sözü keyfiyyət bildirən sifətdir. 2. Qız güzgüdə ağarmış sifətini görəndə daha da həyəcanlandı. 3. Şahinin qələbə xəbəri bizi qürurlandırdı. 4. Xəbər cümlənin baş üzvlərindən biridir.

| Ç | İzahların aid olduğu terminləri müəyyənləşdirin. Bu terminlər hansı sahələrə aiddir? 1. Su ilə qarışdırılmış rəng, sulu boya. 2. Cismi tən ortadan böldükdə hər iki hissənin eyni forma və ölçüdə olması. 3. Yumşaq materiallardan (plastilin, gil və s.) müxtəlif fiqurların hazırlanması. 4. Qarşıya qoyulan məsələni həll etmək üçün vacib olan əməliyyatlar ardıcıllığı.

| D | Terminlərin aid olduğu elm sahəsini müəyyən edin. Hər sıraya 3 termin əlavə edib yazın.
1. sinonim, feil, samit, şəkilçi,... 2. kompüter, klaviatura, sayt,... 3. üçbucaq, diaqram, hasil,... |  |  |  |  |  |

| E | Verilmiş sözləri cümlədə termin kimi işlədin. say tərəf zərf qismət