## Dil qaydaları

4 | A | Lüğətin köməyi ilə cümlədə altından xətt çəkilmiş sözləri izah edin. Hüseynqulu həvəslə bu təklifə qoşuldu. Aşağıdakı xüsusiyyətlərin hansı sözə aid olduğunu müəyyən edin. A) Mücərrəd isimdir, təkdədir, quruluşca sadədir, yönlük haldadır. B) Feildir, keçmiş zamandadır, 3-cü şəxsin təkinə aiddir. C) Zərfdir, hərəkətin tərzini bildirir, quruluşca düzəltmədir.

• Bunları bilməliyik •
SÖZÜN LEKSİK VƏ QRAMMATİK MƏNASI
• Sözün lüğətdə verilən izahı onun leksik mənasıdır. Bununla yanaşı, sözlərin qrammatik mənası da olur.
VƏTƏN
Leksik mənası
Qrammatik mənası
İnsanın doğulub boya-başa
çatdığı yer, məkan.
İsimdir, təkdədir, ümumidir,
konkretdir və s.
• Köməkçi nitq hissələrinin yalnız qrammatik mənası olur. Onlar heç bir suala cavab vermir.
Məsələn, Uşaq yıxıldı, amma ağlamadı cümləsində "amma" sözünün leksik mənası yoxdu.
Qrammatik mənasına görə isə bu söz bağlayıcıdır.

| B | Cümlələrdə fərqləndirilmiş sözlərin leksik və qrammatik mənalarını izah edin. 1. Qıpqırmızı güllər bağçaya yaraşıq verirdi. 2. Komandamızın oyunçuları sarımtıl geyimdə çıxış edirdilər. 3. Həyətdə çoxlu uşaq var idi. 4. Babam və mən tez-tez dənizin sahilində dincəlirik.

| C | Cümlədəki sözləri cədvəl üzrə qruplaşdırın. 1. Vay-vay, səhərə qədər hava düzəlməz ki? 2. Aydan və Sevda parka tərəf getdilər. 3. Axı gecikərik, bəlkə, sən də Arzu ilə gələsən?
Leksik və qrammatik mənası olan sözlər | Yalnız qrammatik mənası olan sözlər