- Nə eksperiment? Nə danışırsan sən?Səni,yəqin, qara basıb!

- Hm... İnanmırsan,amma biz bu yaxında Lemi ilə görüşəcəyik.

- Leminin bura nə dəxli var? Onu gələcəkdə niyə axtarırsan?

- Bizim başqa planetə getmək üçün gəmilərimiz yoxdur. Gələcəkdə isə belə texnologiyalar, şübhəsiz ki, var. Kənan, inanmırsan?

- Əlbəttə, yox! "100 il bundan sonraya"... Yox bir!

Kənan çantasını çiyninə aşırıb ayağa qalxdı. Bu zaman otağın qapısı açıldı və Aysel başını içəri saldı. Elə bu vaxt dəhşətli partlayış baş verdi...

* * *
I hissə

- Nə oldu?! O nə partlayış idi?! Biz haradayıq?! - Kənan həyəcanla
ətrafa baxırdı.

Rüstəm sanki Kənanı eşitmir, öz-özünə danışırdı:

- Alındı! Bu baş verdi! Mən bacardım!

Hövsələsi daralmış Kənan onun çiyinlərindən tutub silkələdi:

- Dostum, özünə gəl! Bu əcaib yerdən evimizə necə gedəcəyik?!

Rüstəm duruxdu:

- Ev? Nə ev? Bilirsən, biz hara düşmüşük? Uzaq keçmişə. Bəlkə
də, Daş dövrünə. Bu, böyük bir kəşfdir, sensasiyadır! İnanmırdın,
gördün?

Meşə Kənanın başına fırlandı. O, hirsli-hirsli dedi:

- Hə, yaxşı, inandım! İndi isə evimizə qayıtmaq istəyirəm.
Burada yırtıcı heyvanlara yem olmaq istəmirəm!

Rüstəmin üzündəki sevinc yoxa çıxdı, dili topuq vura-vura dedi:

-Mən... Məni... bağışla, necə qayıdacağımızı bilmirəm.