6 | TARİXİ ŞƏXSİYYƏTLƏR |

| A | Nümunəyə uyğun yaddaş xəritəsi tərtib edin. Verilmiş mətni oxuyaraq xanalarda müvafiq açar sözləri qeyd edin. |  | TARİX Tarixi mənbə Tarixi əsər Tarixi hadisə Tarixi şəxsiyyət

TARİX VƏ ONU YARADANLAR Tarix dedikdə qədim dövrlərdən günümüzə kimi baş vermiş mühüm hadisələr və faktlar nəzərdə tutulur. Biz bu hadisələr haqqında tarixi mənbələr əsasında bilgi alırıq. Həmin hadisələri öz gözü ilə görmüş müəlliflərin yazıları ən zəngin və dəqiq məlumat verən mənbələrdir. Bundan başqa, arxeoloqların qazıntılar zamanı aşkar etdikləri qədim əşyalar, vaxtilə mövcud olmuş şəhər, kənd qalıqları da tarixi öyrənməyə kömək edir.

Hər bir tarixi hadisə: müharibə, coğrafi kəşf, elmi ixtira və s. müəyyən bir şəxsiyyətin adı ilə bağlı olur. Hökmdarlar müharibəyə başlayır, sərkərdələr ölkələr fəth edir, səyyahlar yeni torpaqlar aşkar edir, alimlər ixtiralar edirlər. Xalqların, bəzən isə dünyanın tarixini dəyişən bu insanları tarixi şəxsiyyət adlandırırlar. Alimlər, şair və yazıçılar, rəssam və heykəltəraşlar öz əsərlərində tarixi şəxsiyyətlərin həyatına tez-tez müraciət edirlər. Sözsüz ki, bu zaman onlar tarixi mənbələrdən istifadə edirlər. Alimlərin bu haqda əsərləri faktlara əsaslanır və tarixi həqiqətə çox yaxın olur. Tarixi şəxsiyyətlərdən bəhs edən bədii əsərlərdə isə bəzi epizodlar tarixi faktlara uyğun gəlməyə bilər. Başqa sözlə, tarixi əsərlərdə yazıçı təxəyyülü də mühüm rol oynayır. |  |