1 | A | Aşağıda verilmiş sözün izahını oxuyun. Sizcə, nə üçün İsgəndəri "Zülqərneyn" adlandırıblar?

Zülqərneyn - ərəbcədir, mənası - "ikibuynuzlu" deməkdir.
"İSGƏNDƏRİN BUYNUZU VAR..." Biri var idi, biri yox idi, bir padşahın İsgəndər adlı oğlu varidi. İsgəndər çox ağıllı uşaq idi. 16 yaşına qədər bir çox elmlərin açarını qoymuşdu cibinə. Amma bircə eybi var idi: başından buynuz çıxmışdı. Ona görə də şiş papaq qoyardı ki, buynuzu görünməsin.

Günlərin bir günü padşah dünyadan köçdü. İsgəndər taxta çıxdı. Elə padşah oldu ki, ad-sanı hər yerə yayıldı. Adı gələndə qonşu padşahlar tir-tir titrəyirdilər. Camaat isə öz hökmdarından razılıq edirdi.

Bu ölkədə bir dəllək yaşayırdı. İsgəndərin başını yalnız bu dəllək qırxırdı. Onun buynuzu olduğunu təkcə bu dəllək bilirdi. İllər idi ki, bu sirri ürəyində saxlayır, heç kimə demirdi. Amma artıq dözə bilmirdi. Fikirdən əriyib çöpə dönmüşdü. Anası nə qədər yalvardı ki, oğul, axı sənin dərdin nədir, belə saralıb-solursan, de, bəlkə, əlacelədim. Oğlu dedi: - Ana, bu sirri heç kimə deyə bilmərəm. |  |  | • Söz boğçası • • güzəran • çuxur • qarğı • əriyib çöpə dönmək

Axırda dəllək bir çuxur qazdı, ağzını çuxura tutub üç dəfə yavaşcadan dedi: "İsgəndərin buynuzu var, buynuzu". Sonra çalanı yenə torpaqla doldurdu.

Vaxt keçdi, həmin yerdən çoxlu qarğı çıxdı. Bir çoban qarğıdan tütək düzəltdi. Hansı havanı çaldısa, tütəkdən səs gəldi ki, "İsgəndərin buynuzu var, buynuzu".

Xəbər İsgəndərə çatanda bildi ki, bu, dəlləyin işidir. Dəlləyi onun hüzuruna gətirdilər.

- Necə olub,sirri hamı bilir? — deyə şah qəzəblə soruşdu.

Oğlan həqiqəti açıb danışdı. İsgəndər baxdı ki, yazıq oğlanın heç bir günahı yoxdur. Onu bağışladı. Həmin vaxtdan hamı onu İsgəndər Zülqərneyn çağırdı.

## Nə anladın?

B | Mətndən hansı suallara cavab tapmaq mümkün deyil? 1. İsgəndər hansı elmləri öyrənmişdi? 2. Camaatın İsgəndərə qarşı münasibəti necə idi? 3. Dəlləyin adı nə idi? 4. İsgəndər nə üçün dəlləyi bağışladı?