3 | A | Cümlədə mötərizə içərisində verilmiş məlumat hansı sözə aiddir?

Az sonra uşaqlar par-par yanan sarı elektromobilin (elektrik enerjisi ilə işləyən maşın) yanında idilər.
• Bunları bilməliyik •
MÖTƏRİZƏ
• İfadə olunan fikri dəqiqləşdirmək üçün verilən əlavə məlumat yazıda, adətən, mötərizədə verilir. Məsələn:
Payızda (oktyabrın ortaları olardı) İstanbula getmişdik.

| B | Cümlələrdə mötərizə içərisində yazılan ifadələr hansı məlumatı bildirir? 1. "Dildə, fikirdə, işdə birlik!" (İsmayıl bəy Qaspıralı) 2. Böyük yazıçı "Azərbaycan" qəzetində (25 dekabr 1992-ci il) bu barədə yazırdı... 3. Kənan üzünü Rüstəmə tutdu: - Filosof (ona həmişə belə müraciət edirdi), sən nə təklif edirsən?

| C | Tünd rənglə verilmiş sözlərə əlavə izah verib cümlələri köçürün. 1. Dünən kiborqlar haqqında maraqlı film izlədik. 2. Əsgər məzuniyyət götürüb kəndə getdi. 3. Uşaqlar laboratoriyada eksperiment keçirdilər.

| Ç | Cümlədə çatışmayan durğu işarəsini müəyyən edin. Müəllim ürəyində fikirləşdi: Bu qız gələcəkdə məşhur rəssam ola bilər.

| D | Dırnaq içərisində verilmiş ifadələr nə bildirir? Məmmədhüseyn Təhmasibin "Çiçəkli dağ" əsəri əsasında "Bir qalanın sirri" filmi çəkilmişdir.

• Bunları bilməliyik •
BƏZİ MÜRƏKKƏB ADLARDA DIRNAQ İŞARƏSİNDƏN İSTİFADƏ
• Mətndə sitatlar, əsər, film, qəzet, medal, kafe, mağaza və s. adları dırnaq işarəsi ilə fərqləndirilir. "Günəş" qəzeti, "Qaraca qız" əsəri və s

| E | Lazımi yerlərdə dırnaq işarəsindən istifadə etməklə mürəkkəb adları köçürün.

Azərbaycan qəzeti Tom Soyerin macəraları əsəri Qırmızı planet filmi
Şuşanın azad olunmasına görə medalı Nizami Gəncəvinin Yeddi gözəl əsəri
Sevinc kafesi Nəsimi rayonunda yerləşən Körpəm bağçası

| Ə | Bildiyiniz əsər, film, qəzet, medal, restoran, mağaza adları yazın.
• Nümunə • |  | "Qədim Bakı" restoranı