| • fəsil •
| 2 | FATEHLƏR

1 | A | Kitabın üzqabığına baxın və annotasiyası ilə tanış olun. Suallara cavab verin.
Dünyanın ən məşhur sərkərdələrindən söz düşəndə onun adı birinci çəkilir. Qərbdə ona Aleksandr, Şərqdə isə İsgəndər Zülqərneyn deyirlər. Görəsən, dünyaya hakim olmaq istəyən sərkərdə öz məqsədinə çatıbmı? Yenilməz sərkərdəni məğlub edən oldumu? Bütün suallara cavab tapmaq üçün kitabla tanış olun. |  |
1. Hansı məlumat diqqətinizi daha çox cəlb etdi? 2. İsgəndər haqqında daha hansı məlumatları öyrənmək istərdiniz?

| B | Rəvayətləri oxuyun. İsgəndərin xarakterinə diqqət edin.

İSGƏNDƏR VƏ BUKEFAL Rəvayətə görə, bir gün tacirlər Makedoniya hökmdarı Filipə gözəl və güclü bir at təklif edirlər. Lakin əhliləşməmiş at heç kimi yaxına buraxmır. Filip ondan imtina edir. Bunu görən İsgəndər qışqırır: - Qorxudan belə gözəl atı əldən vermək olar?! Bu sözləri eşidən Filip qəzəblənir və oğluna atı minməyi təklif edir. İsgəndər görürdü ki, at öz kölgəsindən qorxur. Ona görə də atın yüyənindən tutub üzü günəşə tərəf çevirir. Bundan sonra o, ata minib çapmağa başlayır. Filip oğlunu qucaqlayıb deyir: - Oğul, özünə münasib şahlıq axtar. Makedoniya sənin üçün çox kiçikdir. Filip atı oğlu üçün aldı. İsgəndər atı Bukefal adlandırdı. Sonralar İsgəndər Bukefalın üstündə çox ölkələr fəth etdi. Asiyada onun şərəfinə Bukefaliya adında şəhər saldırdı. |  | • Söz boğçası • • fateh • tuluq • munasib

İSGƏNDƏR VƏ DÖYÜŞÇÜLƏRİ Hindistandan qayıdarkən İsgəndərin ordusu uzun müddət susuz çöllərlə getməli olur. Yolda onlar dəvənin üstündə bir tuluq su aparan adama rast gəlirlər. Həmin adam bir dəbilqə su doldurub İsgəndərə verir. İsgəndər suyu alır. Ətrafına baxıb dodaqları qurumuş döyüşçüləri görəndə geri qaytarır və deyir:

- Mən suyu tək içsəm, onlar ruhdan düşərlər.

Bunu görən döyüşçülər ona deyirlər:

- Nə qədər ki sənin kimi hökmdarımız var, bizi heç nə ruhdan sala bilməz.