7 | ELMİ FANTASTİKA |

| A | "Uçan xalça" nağılını xatırlayın və suallara cavab verin.

| 1. Bu nağılda hansı sehrli qüvvələr var idi? 2. Uçan xalça Əhmədə necə kömək oldu? 3. Uçan xalça nə üçün oğurlandı? 4. Küpəgirən qarı Əhmədin evini hansı sehrli qüvvə ilə tapdı? 5. Sizcə, nə üçün nağıllarda sehrli qüvvələr də iştirak edir?

| B | Qədim yunan əfsanəsini oxuyun. Əfsanədəki mifik obrazları və qeyri-adi hadisəni müəyyənləşdirin.

İKARIN UÇUŞU Dedal adlı bacarıqlı bir memar var imiş. Bir gün o, hökmdarın qəzəbinə tuş gəlir. Dedalı oğlu İkarla birlikdə həbs edib Krit adasındakı qüllədə saxlayırlar. Onlar buradan qaçmaq istəsələr də, bütün yollar bağlı idi. Bir gün Dedal səmada uçan quşları seyr edirdi. Bu zaman ağlına bir fikir gəlir: - Əgər mən dəniz yolu ilə, quru yolla qaça bilmirəmsə, çıxış yolum səmadır! O, oğlu ilə birlikdə qüllənin pəncərəsinə qonan quşların lələklərini yığdı, kətan saplarla və mum ilə onları birləşdirdi və 4 böyük qanad düzəltdi. Sonra oğluna bir neçə tapşırıq verdi: - Uçan vaxt dənizə çox yaxın enmə. Yoxsa dalğalar qanadlarını isladar. Günəşə də yaxın qalxma: mum əriyər və lələklər dağılar. Ata və oğul qanadları qollarına geyinib havaya qalxdılar və Krit adasından uzaqlaşdılar. Quş kimi havada qanad çalmaqdan xoşlanan İkar daha da yüksəkliyə qalxır. Günəşin yandırıcı şüaları lələkləri birləşdirən mumu əridir və o, sürətlə yerə enib dənizin dalğalarına qarışır. O vaxtdan bu dəniz "İkari" adlanır. |  | • Söz boğçası • • tuş gəlmək • manevr etmək