3 | A | Verilmiş aforizmə uyğun gələn fikri seçin. Birinci təkəri ixtira edənə ağıllı demək olmaz. Əsl ağıllı - dörd təkər ixtira edəndir. (Sid Kayzer) A. Təkərin kəşfi elm və texnikanın inkişafında böyük rol oynamışdır. B. Tətbiqi mümkün olmayan kəşfin heç kimə faydası yoxdur. C. Kəşfi bir neçə dəfə təkrar etmək lazımdır ki, hamı onu başa düşsün.

• Faydalı məsləhət •
ESSEDƏ MÜHAKİMƏ VƏ FAKT
• Esse yazarkən bəzən müəllif oxucunu öz fikirlərinə inandırmağa çalışır. Bunun üçün o, müxtəlif faktlardan- nümunələrdən istifadə edir:
1) Tarixi hadisələr və faktlar;
2) Şəxsi həyatından nümunələr;
3) Görkəmli şəxsiyyətlərdən sitatlar, aforizmlər.
B
Cütlərlə iş
"Hər bir yenilik çətinliklə başa gəlir" mövzusunda esse yazın. Bir-birinizin yazısını yoxlayın.
I. Əsaslandırma üçün tarixi fakt: Şərqdə ilk operanın yaranması

- Operanı səhnələşdirən zaman musiqiçilər çox az idi. Bəstəkar skripkada çalır, yazıçı dirijorluq edirdi.
- Qadın rollarını kişi aktyorlar ifa edirdilər, ona görə də onlar bəzi insanlar tərəfindən təhqir olunurdular.
- Yerli mollalar, qoçular operanın səhnələşdirilməsinə qarşı çıxırdılar.

Sitat: İstənilən uğur cəhd etmək qərarı ilə başlayır. (Mixail Banşmkov)
II. Əsaslandırma üçün tarixi fakt: Amerikanın kəşfi

- Kolumb Amerikanın kəşfinə 12 il vaxt sərf edib. Həyatının xeyli hissəsini okeanda, gəmilərdə keçirib.
- İspaniya kraliçası əvvəl ekspedisiya üçün vəsait versə də, sonradan bu işi dayandırır.
- Ekspedisiya çox uzun çəkdiyi üçün dənizçilər etiraz edirlər. Çünki artıq ərzaq tükənmişdi. Kolumb onları quruya çıxacaqlarına güclə inandırır.

Aforizm: Ən böyük uğur yıxılmamaq deyil, hər yıxılanda ayağa qalxmaqdır. (Konfutsi)