| • fəsil •
| 4 | SÜRƏT, SÜRƏT, SÜRƏT...

1 | A | Məlumatları oxuyun. Hər hissəni bir cümlə ilə ifadə edin.

ƏN SÜRƏTLİ...
İşıq sürəti

Dünyada işığın sürətinə çatan heç nə yoxdur. İşıq 1 saniyədə 300 000 km qət edir. Əgər işıq sürətilə Yerdən hərəkət etsək, yarım saata Marsa çatarıq. Yaxud 1 saniyədə dünyanı 7 dəfə dövr edə bilərik. Yəqin, şimşək çaxanda dəfələrlə şahid olmusunuz ki, əvvəl işıq görünür, sonra səs eşidilir. Bu o deməkdir ki, işıq səsdən sürətlə yayılır. |  |

Ən sürətli heyvan

Hepard dünyanın ən sürətli məməli heyvanıdır. Əsasən, Afrika və Asiyada yaşayır. Sürəti saatda 120 kilometrə çatır. Bu o deməkdir ki, sürətdə bəzi avtomobilləri geridə qoyur. Hər sıçrayışda 15 metr məsafə qət edə bilir. Ona görə də deyirlər ki, sanki hepard havada qaçır. Hepardın sürətlə qaçma səbəblərindən biri onun incə sümüklərə malik olmasıdır. Digər səbəbi isə uzun quyruğudur. Hepardın quyruğu sükan rolunu oynayır. |  |

Dünyanın ən sürətli insanı

Usain Bolt Yamayka vətəndaşıdır. O, qaçış üzrə 11 qat dünya çempionudur. Ən sürətli atlet kimi tanınan Bolt 100 metrlik məsafəni 9,58 saniyəyə qaçır. O, uğurları haqqında belə deyir: "Bu göstəricilər mənim imkanlarımın zirvə nöqtəsi deyil. Gələcəkdə daha böyük rekordlar qazanacağam". Qeyd etmək lazımdır ki, Usainin rekordlarını heç bir idmançı yeniləyə bilməyib. Usain öz rekordlarını təzələməklə adını bir neçə dəfə Ginnesin rekordlar kitabına sala bilib. |  |