Canişin (zarafatyana): Siz tək varissiniz, o qədər mülk nəyinizə lazımdır?
Xurşidbanu (həyəcanla): Mən tək deyiləm, knyaz! Mənim yaşadığım Şuşa şəhərinin əhalisi hələ də şor su içir! Kəndlilərimizin uşaqları məktəbsiz, elmsiz, kitabsız böyüyürlər. Mən onlara heç bir kömək eləyə bilmirəm.
Canişin (qısa pauzadan sonra): Yaxşı, madmazel. Mən sizin xahişinizi olduğu kimi imperatora çatdıraram. Ümid edirəm ki, imperator İbrahim xanın nəvəsindən öz köməyini əsirgəməz.
Xurşidbanu (qalxır): Diqqətiniz üçün minnətdaram, knyaz.
Canişin (ayağa qalxır): Sizə yaxşı yol, madmazel.

II hissə |  | Şuşa. Xurşidbanunun malikanəsi. Həyətdə xeyli insan toplaşıb. Xurşidbanu onların qarşısında dayanıb.

I kişi (sevinclə): Çox sağ olun, Banu bəyim. Gur meşələrin, sərt qayaların arasından uca qalaya bulaq çəkdirdiniz. Bu bulaq gələcək nəsillərə sizdən unudulmaz bir yadigardır.
Xurşidbanu: Mən əminəm ki, gələcək nəsillər elə kiçik bulaqlarla kifayətlənməyəcək.
II kişi: Varını verən utanmaz, Banu bəyim. Siz əlinizdən gələni xalq üçün əsirgəmirsiniz. O kiçik bulaq gecə-gündüz sizin şərəfinizə nəğmələr oxuyacaq.
Xurşidbanu: Bulağın açılışı münasibətilə sabah bütün şəhər əhalisi mənim qonağımdır. Bu axşam isə siyahı üzrə bütün kasıblara şirniyyat, düyü və yağ paylansın.
İlyas Əfəndiyev

• Söz boğçası • |  | • canişin • knyaz • malikanə • varis • təşrif • mülk • madmazel • imperator

## Söz ehtiyatı

B | Söz boğçasında verilmiş hansı sözlər mətndəki hadisələrin keçmişdə baş verdiyini göstərir?

## Nə anladın?

C | Obrazların nitqinə istinad edərək suallara cavab verin. 1. Banu bəyimin canişinlə görüşməyinin səbəbi nə idi? 2. Mətndəki hansı cümlələrdə knyaz və canişinin Banu bəyimə münasibətləri əks olunub? 3. Mətndə Banu bəyimin hansı xeyriyyəçilik işlərindən danışılır?

## Düşün və cavab ver

Ç | Sizcə, Banu bəyim "Bu bizim faciəmizdir" sözlərini hansı tarixi hadisə haqqında deyir? Bu haqda bildiklərinizə istinad edərək fikirlərinizi əsaslandırın.

## Yaradıcı iş

D | Ssenarini səhnələşdirin.