3 | A | Mətni oxuyun və əldə etdiyiniz məlumatlar əsasında məlumat vərəqi hazırlayın.

STETOSKOPUN İXTİRASI Bir dəfə Parisdə gəzinti zamanı fransız həkim Rene Lennekin diqqətini iki uşaq cəlb edir. Onlardan biri ağac çubuğunun bir tərəfini qulağına dirəmişdi, digəri isə çubuğun o biri tərəfini taqqıldadırdı. Uşaqların oyununu müşahidə edən həkim səsin bu yolla daha yaxşı ötürülə biləcəyini düşündü. Rene kağız vərəqi boru şəklində bükərək açılmaması üçün kağız lentlə bağladı. Kağız borunun bir tərəfini xəstənin sinəsinə, digər tərəfini isə öz qulağına dirədi. Bu yolla o, xəstənin ürək döyüntüsünü açıq-aydın eşitməyə başladı. O öz ixtirasını "stetoskop" adlandırdı. Bu söz yunancadan tərcümədə "döş qəfəsi" anlamını verir. Sonralar Lennekin 1816-cı ildə etdiyi ixtira təkmilləşdirilərək müasir həkimlərin istifadə etdiyi fonendoskopun yaradılmasına imkan verdi.
| B | Sizcə, Eduard Cenner və Rene Lennek hansı bacarıqları sayəsində ixtiraçı oldular?

| C | "Tibbi ixtiralar" mətnini dinləyin. Aşağıdakı suallar üzrə qeydlər götürün və mətni nəql edin. 1. Mətndə hansı tibbi alətlərin ixtirasından bəhs edilir? 2. Penisillinin kəşfi insanları hansı xəstəliklərdən xilas etdi? 3. İlktibbi termometr kim tərəfindən yaradılmışdır? 4. Rentgen aparatı tibdə nə üçün istifadə edilir?

| Ç | Mətndən əldə etdiyiniz məlumatlar və şəkillər əsasında termometrin təkmilləşməsi haqqında danışın.

| D | Bu fəsildə öyrəndiyiniz tibbi terminlər əsasında lüğət tərtib edin.