## Nə anladın?

C | Mətnə əsasən suallara cavab verin. 1. Səyahət zamanı səyyahlar hansı təhlükələrlə qarşılaşdılar? 2. Samuel yerlilərin hücumlarından necə qorunurdu? 3. Sonuncu gecə Samuel nə üçün həyəcanlı idi? 4. Samuel nə üçün göldən axan çayın Nil çayı olduğuna əmin idi?

## Düşün və cavab ver

Ç | Şəklə diqqət edin. Sizcə, dostlar hava şarını nə üçün "Viktoriya" adlandırmışdılar? Siz başqa cür necə adlandırardınız? |

D
Yaradıcı iş
Elə təsəvvür edin ki, "Daily Telegraph" ("Deyli teleqraf") qəzetinin müxbirisiniz. Sizə tapşırılıb ki, Fergüson və dostlarının səyahətlərinin nəticəsi haqqında xəbər hazırlayasınız.
Tapşırığı yerinə yetirmək üçün aşağıdakı tövsiyələrə əməl edin:
MÜSAHİBƏYƏ HAZIRLIQ ÜZRƏ TƏLİMAT
1. Müsahibə üçün maraqlı suallartərtib edin.
2. Qrup üzvləri arasında rol bölgüsü aparın.
3. Jurnalistlərin zənglərindən bezmiş müsahibinizi sizinlə danışmağa razı salmaq üçün nitq hazırlayın.
4. Müsahibəni rollu oyun şəklində keçirin.
I qrup: Samuel Fergüsonla müsahibə
II qrup: Dik Kennedi ilə müsahibə
III qrup: Co ilə müsahibə

## Araşdırma

E | Verilmiş ərazilərin coğrafi mövqeyi və təbiəti haqqında araşdırma aparın. Araşdırdığınız mənbələrdən qeydlər götürün və yaddaş xəritəsi hazırlayın. I qrup: Antarktida II qrup: Böyük Səhra III qrup: Cənubi Amerika cəngəllikləri IV qrup: Avstraliya meşələri