4 | A | Sizcə, "Daş dövrü" söz birləşməsində "daş" sözü nə üçün böyük hərflə yazılır?

| B |
Uyğunluğu müəyyən edin. 1. üçbucaq, yadplanetli 2. Ağcabədi, Məhəmməd 3. kitabın səhifəsi, sərin hava 4. Azərbaycan Respublikası, Araz çayı | a) söz birləşməsi b) ümumi isim c) xüsusi isim ç) xüsusi ad bildirən söz birləşməsi

• Bunları bilməliyik •
MÜRƏKKƏB ADLAR VƏ ONLARIN YAZILIŞI
• Yalnız sözlər deyil, söz birləşmələri də ayrı-ayrı varlıqların, fərdlərin adını ifadə edə bilər. Belə söz birləşmələrinə mürəkkəb ad deyilir.

Azərbaycan xüsusi isim |  | Azərbaycan Respublikası mürəkkəb ad

Bir çox şəxs, yer, təşkilat, bayram və s. adları mürəkkəb adlardır.

| C | Mürəkkəb adları müəyyənləşdirin 1. Bakı Xəzər dənizinin sahilində yerləşir. 2. Novruz bayramı xalqımızın milli bayramıdır. 3. Azərbaycan Qızıl Aypara Cəmiyyəti xeyriyyə təşkilatıdır. 4. Kəşfiyyatçılar Topxana meşəsinə nəzarət edirdilər. 5. Azərbaycanda hər il noyabrın 8-də Zəfər Günü qeyd olunur.

| Ç | Mürəkkəb adların yazılışı ilə bağlı bir neçə qayda var. Nümunələrdən çıxış edərək qaydaları tamamlayın.
Gədəbəy rayonu, Kür çayı, Böyük Qafqaz dağları, Azadlıq küçəsi |  | Çay, dağ, küçə, şəhər və s. yer adlarının sonuncu sözü ... hərflə yazılır.
20 Yanvar, Dünya Azərbaycanlılarının Həmrəylik Günü |  | Tarixi gün bildirən mürəkkəb adlardakı bütün sözlər... hərflə yazılır.
Ramazan bayramı, Qurban bayramı |  | Bayram adlarının son sözü ... hərflə yazılır.
Rəşid Behbudov, Hacı Zeynalabdin Tağıyev |  | Şəxs bildirən mürəkkəb adlarda bütün sözlər... hərflə yazılır.

| D | Aşağıdakı nümunə əsasında özünüzə aid anket tərtib edin. Ad, soyad: Gülay Sarvanlı Yaşadığı ünvan: Bakı şəhəri, Xətai rayonu, 8 Noyabr prospekti 67 Məktəbin adı: Xətai rayonu 55 nömrəli tam orta məktəb Məktəbin ünvanı: Xətai rayonu, İzzət Orucov küçəsi 21