Elə əsərlər də var ki, müəllifi məlum deyil. Onlar şifahi xalq ədəbiyyatı nümunələri sayılır; məsələn: nağıl, rəvayət, dastan, lətifə və s. Bu cür əsərlərdə də bəzən tarixi şəxsiyyət obrazlarına rast gəlmək mümkündür. Bu əsərlər tarixi həqiqətdən çox uzaq olsa da, orada həmin şəxsiyyətlərin xarakteri, davranışları və xalqın bu şəxsiyyətə münasibəti aydın hiss olunur.

Bir sıra əsər qəhrəmanlarının tarixi şəxsiyyət, yoxsa, sadəcə, bədii obraz olması alimlər arasında mübahisə doğurur. Bir çox mənbələrdə dastan qəhrəmanları Dədə Qorqudun, Koroğlunun tarixi şəxsiyyət olması barədə fikirlər irəli sürülür.

Hər bir xalq öz tarixi ilə fəxr edir və tarixdə iz qoymuş görkəmli şəxsiyyətlərini yaddaşlarda yaşatmağa çalışır. |  |
• Söz boğçası • |  | • arxeoloq • görkəmli

## Nə anladın?

B | Yaddaş xəritəsindən istifadə etməklə mətni nəql edin.

## Düşün və cavab ver

C | "Ya eşşək ölər, ya şah" lətifəsini dinləyin və mətndəki əsas obrazları müəyyən edin.

Ç | Təsəvvür edin ki, Molla Nəsrəddin lətifələrinin qəhrəmanı haqqında araşdırma aparırsınız. Aşağıdakı məlumatları əldə etmisiniz:

1. Molla Nəsrəddin 1208-1284-cü illərdə Anadoluda (Türkiyə) yaşamış, xalq tərəfindən sevilən müdrik din xadimi olmuşdur.
(Mənbə: yazar.in saytı)
2. Molla Nəsrəddin lətifələrində tez-tez Teymurləng obrazına rast gəlinir.
(Mənbə: "Molla Nəsrəddin lətifələri" kitabı)
3. Teymurləng ləqəbli Əmir Teymur 1336-1405-ci illərdə yaşamış, böyük bir dövlət yaratmışdır.
(Mənbə: Vikipediya)
4. Bəzi alimlərin fikrincə, Molla Nəsrəddin 1308-1384-cü illərdə Anadoluda (Türkiyə) yaşamış tarixi şəxsiyyətdir.
(Mənbə: milli.az saytı)
5. Molla Nəsrəddinin lətifələrindən ibarət ilk kitab 1480-ci ildə nəşr olunmuşdur.
(Mənbə: yazar.in saytı)
• Əldə etdiyiniz hansı məlumatlar arasında ziddiyyət var?
• Bu məlumatlardan hansı nəticələrə gəlmək olar?

D Müzakirə | Tarixi şəxsiyyətlərin həyatını araşdırmaq bizə nə verir?

| E | "Nəyə görə doğma yurdumun tarixini öyrənməliyəm?" mövzusunda esse yazın.