| • fəsil •
| 1 | YADPLANETLİLƏR

1 | A | Kosmos haqqında bildiklərinizi danışın. "Ulduz", "planet", "peyk" sözlərini izah edin. İnsanlar kosmosu necə tədqiq edirlər? İndiyə kimi kosmonavtlar hansı göy cisminə ayaq basıblar? Ay nədir? Sizcə, Yerə Ay yaxındır, yoxsa planetlər? Nəyə görə Yerdən baxanda Ay müxtəlif formalarda görünür? Günəş sistemində Yerdən başqa hansı planetlər var? Bu planetlər haqqında bildiklərinizi danışın. Sizcə, kosmosda onlardan başqa planetlər də varmı?

| B | Oxuduğunuz əsərlər və baxdığınız filmlər əsasında yadplanetlilər haqqında bildiklərinizi danışın.

| C | "Yadplanetlilər mövcuddurmu?" mətnini dinləyin. Aşağıdakı şəkillərə baxaraq mətndə səslənən "telepatiya" və "telekinez" sözlərinin mənalarını təxmin edin.

Ç
Müzakirə
Aşağıdakı problemə münasibət bildirməklə "Onların gəlişinə hazır olmalıyıq" mövzusunda müzakirə keçirin.

Problem Əgər yadplanetlilər bizim planetə gəlib çıxa bilirlərsə, deməli, texnoloji cəhətdən bizdən üstündürlər. İstəsələr, planetimizi zəbt edib insanları əsir edə bilərlər. • Biz onların mərhəmətinə ümid etməliyikmi? • Təhlükənin qarşısını necə ala bilərik? |  |

| D | Təsəvvür edin ki, yadplanetli ilə qarşılaşmısınız. Bu haqda hekayə yazın. • Hekayəni yazmaqda məqsədinizi müəyyən edin. • Hekayənin planını tərtib edin. • Yadplanetlini və onun gəldiyi uçan boşqabı ətraflı təsvir edin.