| • fəsil •
| 1 | COĞRAFİ KƏŞFLƏR

1 | A | Sizcə, keçmişdə yeni ərazilər kəşf edən insanlar hansı çətinliklərlə qarşılaşırdılar? Coğrafi kəşflərin hansı önəmi var?

| B | Jül Vernin "Hava şarında beş həftə" əsərinin annotasiyasını oxuyun. Suallara cavab verin.

• Məşhur fransız yazıçısı Jul Vern dünya ədəbiyyatı tarixində ilk elmi-fantastik əsərlərin müəllifi kimi tanınır. Onun "Hava şarında beş həftə" əsəri də elmi-fantastik məzmundadır. Əsərin baş qəhrəmanı Samuel Fergüson Afrikanın elmə məlum olmayan ərazilərini kəşf etmək istəyir. Əsas məqsədi isə dünyanın ən uzun çayı olan Nil çayının başlanğıcını tapmaqdır. Əvvəllər bir çox səyyahlar buna cəhd etmişdilər. Ancaq bəziləri bu yolda həlak olmuş, bəziləri isə müxtəlif çətinliklərə görə geri qayıtmışdılar. Fergüson və iki dostu bu dəfə sələflərinin yarımçıq qalan işini başa çatdırmaq istəyirlər. Özü də hava şarı ilə... 1. Annotasiyada hansı məlumatlar diqqətinizi cəlb etdi? 2. Hansı məlumatlar sizin üçün yenidir? 3. Sizcə, bu əsəri oxuyub anlamaq üçün insana hansı elmi bilgilər lazımdır? 4. Bu kitabın sizə hansı faydası ola bilər? |  | • Söz boğçası • • sələf • mənsəb

| C | Məlumat vərəqini oxuyun. Nil çayı haqqında verilmiş hansı faktı müəyyən etmək Samuelin əsas məqsədi idi?

Çayın adı: Nil Yerləşdiyi ərazi: Afrika materiki Uzunluğu: 6671 km Çayın mənbəyi: Viktoriya gölü Çayın mənsəbi: Aralıq dənizi Əlavə məlumat: Nil dünyanın ən uzun çayıdır. Bu çay cənubdan şimala axan yeganə çaydır. |  |