B
Qruplarla iş
Vunderkindlər haqqında məlumatları oxuyun.
Bu uşaqlarla müsahibə üçün suallar hazırlayın. Müsahibəni səhnələşdirin.

| 1-ci qrup
• Müşahidələrə görə, insanlar bir səhifəni iki dəqiqəyə oxu yurlar. Lakin çox sürətlə oxuya bilən adamlar da var. Moskvalı məktəbli Svetlana Arxipova bu sahədə dünya rekorduna imza atıb. O, sürətli oxu üzrə keçirilən müsabiqədə iki dəqiqəyə 48 səhifə oxuyub və oxuduğu mətn üzrə verilən 10 sualdan doqquzuna düzgün cavab verib. |

| 2-ci qrup
• Belçikalı Loran Simmons dünyada ən gənc universitet məzunudur. O, dörd yaşında məktəbə getmiş, cəmi dörd ilə orta məktəbi bitirmiş və universitetə daxil olmuşdur. 2021-ci ildə 11 yaşında universiteti bitirən Loran hazırda tibb sahəsində elmi araşdırmalarını davam etdirir. O, süni insan orqanları yaratmaq arzusundadır. Gənc alim leqo yığmağı və fantastik filmlərə baxmağı sevir. |

| 3-cü qrup
• Azərbaycanlı Ruslan Səfərov bir yaşında hərfləri və rəqəmləri öyrənib. O, iki yaşında yazmağı, oxumağı bacarır, sadə tənlikləri həll edirdi. Ruslan altırəqəmli ədədlər üzrə şifahi hesablamalar aparır. Buna görə də onu "kalkulyator oğlan" adlandırırlar. Qeyri-adi istedadına görə bu vunderkind oğlanı dünyanın bir çox ölkələrinin televiziya verilişlərinə dəvət edirlər. |

| 4-cü qrup
• Səudiyyə Ərəbistanından olan Ritay əl-Nəzminin adı ən gənc yazıçı kimi rekordlar kitabına düşüb. 12 yaşlı bu qız iki irihəcmli kitab yazıb. Onun dediyinə görə, öz fikirlərini dünyadakı yaşıdları ilə bölüşmək qərarına gəlib. Ritay əsər yazmaq istəyən hər kəsə yardım etməyə hazır olduğunu bildirib. Hazırda 3-cü kitab üzərində işləyir. |

• Söz boğçası • |  | • vunderkind • rekord • məzun • fantastik • süni • orqan • imza atmaq