3 | A | Verilmiş cümlələri müqayisə edin. Hansı cümlədə sevinc hissi daha qabarıq ifadə olunub? 1. Səyahətçilər çox sevindilər. 2. Səyahətçilər sevincdən yerə-göyə sığmırdılar.

• Yadda saxla •
MÜBALİĞƏ NƏDİR?
• Bəzən bədii mətndə varlıq və ya hadisə daha qabarıq, şişirdilmiş şəkildə təsvir olunur.
Bu, mübaliğə adlanır.
Palıd ağacının başı göyə çatırdı.
Bu cümlədə ağacın çox hündür olmasını bildirmək üçün mübaliğədən istifadə olunub.
Mübaliğə - məcazi mənalı ifadədir.

| B | Cümlələrdəki mübaliğəni müəyyən edin. 1. Səmada görünən göyqurşağı min rəngə çalırdı. 2. Koroğlunun nərəsindən dağ-daş lərzəyə gəldi. 3. Hər tərəfə od ələyən günəş batmaqda idi. 4. Ana qaranquşun səsindən yer-göy titrədi.

| C | "Kitabi-Dədə Qorqud"dan verilən nümunələrdəki mübaliğəni müəyyən edin. Sizcə, mübaliğədən hansı məqsədlə istifadə olunmuşdur? 1. Qaraca Çoban sapandı ilə məşhur idi. Sapanda hər daş qoyub atanda iki-üç düşməni atdan salırdı. O, üç yüz düşməni birdəfəyə yerə yıxırdı. Daş qurtaranda qoyunları sapanda qoyub atırdı. 2. Qazan xan Qaraca Çobanı ağaca sarıyır. Çoban güc verib ağacı kökündən çıxarır. O, ağac belində yola düzəlir.

| C | Nöqtələrin yerinə aşağıda verilmiş uyğun nümunələr yazaraq mübaliğə yaradın. 1. O qədər qarışqa var idi ki, ... . 2. Dəftərini itirən qızcığazın göz yaşı ... . 3. Yağış elə yağırdı ki, ... . 4. Ayının qorxusundan tülkünün ... .
a |  | tut ucundan göyə çıx
c |  | adamin gözü qaralırdı
b |  | ürəyi qırılıb yerə düşdü
ç |  | selə dönmüşdü