3 | A | Şəkillərə baxın. Oxuduğunuz mətnləri xatırlayın və suallara cavab verin. 1. Bu əsərlərin ortaq xüsusiyyəti nədir? 2. Bu mətnlərdən hansı məlumatları əldə etmisiniz?

| B | Jül Vern haqqında mətni dinləyin. Dinləmə mətninə və cədvələ əsasən yazıçının ideyaları və ixtiralar haqqında danışın.
Jül Vernin əsərlərində əks olunan texnoloji ideyalar | İxtiralar
1863-cü il. "Paris XX əsrdə" əsəri. Özü yeriyən sürətli arabalar. | 1885-ci il. Karl Benz. Benzinlə işləyən avtomobil.
1865-ci il. "Aya səyahət" əsəri. Aya səyahət edən insan. | 1969-cu il. Nil Armstronq. Aya səyahət edən ilk insan.
1886-cı il. "Fateh Robur" əsəri. Hava gəmisi. | 1939-cu il. İqor Sikorski. İlk helikopter.

C
Təqdimat
Araşdırma nəticəsində əldə etdiyiniz məlumatlara və təxəyyülünüzə əsaslanaraq "Mənim səyahətim" mövzusunda təqdimat edin.
Hekayənizdə aşağıdakı məqamlar öz əksini tapmalıdır:
1. Səyahət etdiyiniz yeri təsvir edin.
2. Bu yerə səyahət etməkdə məqsədiniz nə idi?
3. Səyahət üçün hansı nəqliyyat növü seçdiniz?
4. Səyahət zamanı hansı təhlükələrlə qarşılaşdınız?
5. Bu səyahətdə bilmədiyiniz nələri kəşf etdiniz?