| • fəsil •
| 3 | ADİL HÖKMDAR

1 | A | Pənahabad şəhəri hansı tarixi şəxsiyyətin şərəfinə adlandırılıb? Sizcə, nə üçün bəzi yer adları tarixi şəxsiyyətlərin adı ilə bağlıdır?

ŞAH ABBAS VƏ QARI Belə deyirlər ki, Şah Abbas dəfələrlə Tiflisə hücum edirmiş, ancaq məğlub olub geri çəkilirmiş. Növbəti dəfə Tiflisə hücum edərkən şahın qoşunu mühasirəyə düşür. Şah Abbas birtəhər canını qurtarır. Libasını dəyişib yola çıxır. Gəlhagəl, gəlib Qazaxda bir kəndə çatır. Bu kəndə "Tağarbəyli" deyirlərmiş. Kəndin girəcəyindəki daxmada bir qarı yaşayırmış.

Şah Abbas daxmanın qapısını döyür. Qarı eşiyə çıxanda ona deyir: - Allah qonağı istəmirsən, ay qarı? - Niyə istəmirəm, Allaha da qurban olum, qonağına da, - deyə qarı onu içəri dəvət edir. Şah Abbas keçib bir tərəfdə əyləşir. Bu qarının Abbas adlı bir oğlu varmış, naxırçılıq edirmiş. Onların var-dövlətdən bir inəyi, bir iti var imiş. Qarı qonağa görə tələsdiyindən it üçün bişirdiyi yalı isti-isti yalağa tökdü ki, gedib yemək hazırlasın. İt dilini yala vuran kimi zingildəyib geri çəkildi. Qarı acıqlı-acıqlı dedi: - Bıy, başıma xeyir, şah oğlu Şah Abbas kimi tələsib özünü niyə məğmun eləyirsən. Yalağın qıraqlarını yalaya-yalaya yesən, ağzını belə yandırmaz. Şah Abbas bu sözlərdən öz hesabını götürür. Geri qayıdıb qoşun toplayır. Bu dəfə qarının dediyi kimi eləyir: əvvəlcə Tiflisi mühasirəyə alır. Çarəsiz qalan yerli əhali təslim olur. Şah Abbas Tiflisi alır və Gəncəyə qayıdır. Oradan Qazaxa çapar göndərir və qarı ilə oğlunu çağırtdırır. |  |